Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Eräs mies pyysi minua äskettäin kertomaan, -
miten löytää Jumalan siunaukset.
Jokainenhan haluaa Jumalan siunauksia.
Ongelma on, -
jos pyydämme Jumalaa täyttämään lihalliset toiveemme.
Monet Raamatun opettajat puhuvat uskon siemenen kylvämisestä.
Mutta he vain haluavat rahojasi.
Raha ei ole avain Jumalan siunauksiin vaan kuuliaisuus.
Kirja, jota alamme tänään tutkia, -
kertoo, miten olla kuuliainen erityisesti lopun aikoina.
Haluan ottaa esille tärkeän periaatteen.
Jos tahdot olla valmis lopun aikoihin, aloita valmistautuminen jo tänään.
Valmistautuminen on tärkeää, jos tahdomme onnistua.
Jumala on kutsunut meidät onnistumaan kuuliaisuudessa.
Otetaan esille Raamatusta Ilmestyskirja.
Tiedätte varmaan, -
että Raamatun kirjat on nimetty vasta myöhemmin.
Ilmestyskirjasta käytettiin ennen kahta nimitystä: -
Varhaisempi oli Johanneksen näky.
Huomaamme kyllä Ilmestyskirjan sisältävän useitakin näkyjä, -
mutta silti sana ilmestys on parempi.
Mistä Ilmestyskirja sitten on ilmestys?
Tai pikemminkin, kenestä se on ilmestys?
Ensimmäisen jakeen mukaan ilmestys koskee Messias Jeshuaa -
eli Jeesus Nasaretilaista.
Nykyään monet arastelevat Ilmestyskirjan tutkimista.
Ilmestyskirja voi hämmentää, ellei tunne VT:n profetioita.
Johannes sai innoituksen kirjoittaa ylös näkemänsä asiat, -
mutta Jumala ilmoitti ne Vanhan testamentin profetioiden valossa.
Johannes lainaa näitä profetioita ja sanoo osia niistä eri tavoin -
Pyhän Hengen ohjauksen mukaan.
Ei hän muuta Jumalan Sanaa vaan haluaa auttaa meitä ymmärtämään -
saamaansa uutta ilmestystä.
Toisaalta Johanneksen saama ilmestys koskee Messiasta itseään.
Tämä johtuu siitä, -
että lopun aikoina ollaan hämmentyneitä siitä, -
kuka Messias Jeshua oikein on.
Nykyään Messiaaseen suhtaudutaan rennosti.
Hänestä puhutaan ystävänä, auttajana ja Vapahtajana.
Mutta meidän tulisi muistaa, että hän on Herramme.
Vasta kun suostumme hänelle alamaisiksi, -
voimme kasvaa sellaiseksi, kuin Jumala on tarkoittanut.
Katsotaan Ilmestyskirjan ensimmäisen luvun jaetta yksi.
"Jeesuksen Kristuksen ilmestys, jonka Jumala antoi hänelle..."
Isä antoi Pojalleen ilmestyksen, -
jotta ymmärtäisimme Messiaan persoonaa ja työtä.
Paavali opettaa, että kaikki tuomio on annettu Pojalle.
Vaikka olemmekin tulleet armosta vanhurskaiksi uskon kautta, -
tässä kirjassa sanotaan selvästi, -
että uskovankin teot tuomitaan.
Jumala tuomitsee kaikki ihmiset, -
sekä Jumalan valtakuntaan menevät että ne, jotka eivät sinne pääse.
Kaikkien teot tuomitaan.
Vanhan testamentin profeetat kertovat, -
että Jumalan valtakunnan perustamista edeltää tuomion aika.
Ilmestyskirjassa kerrotaan ennen kaikkea siitä, -
miten voimme valmistautua tuomioon sen joka merkityksessä.
"Jeesuksen Kristuksen ilmestys, jonka Jumala antoi hänelle, -
näyttääkseen palvelijoillensa..."
Kun aletaan puhua Ilmestyskirjasta, -
monet väittävät sitä liian hämmentäväksi ja vaikeaksi.
Se on täynnä tuomioita, vainoja ja vaikeuksia, joita ei tahdota ajatella.
Ihmiset eivät ole niistä kiinnostuneita.
Jumala antoi Pojalleen tämän ilmestyksen jakeen 1 mukaan -
näyttääkseen palvelijoilleen asioita.
Sen perusteella ymmärrän, -
että tästä kirjasta ovat kiinnostuneita ne, jotka tahtovat palvella Jumalaa.
Ennen kuin jatkamme pitemmälle, kysytään itseltämme, -
olemmeko kiinnostuneita palvelemaan Jumalaa.
Palaako sydämemme Jumalan palvelemiselle?
Pyydämmekö heti aamulla: "Jumala, opeta ja johdata minua, -
että voisin palvella sinua uskollisesti ja kuuliaisesti?"
Jos vastaat myöntävästi, Ilmestyskirja on sinulle tärkeä kirja.
"...näyttääkseen palvelijoillensa, mitä pian tapahtuman pitää..."
On kaksi tapaa ymmärtää sanat: "Mitä pian tapahtuman pitää."
Ensinnäkin meidän tulee ymmärtää Jumalan ajoituksen luonne.
Matt. 23:ssa kerrotaan Jumalan ajoituksesta ja johdatuksesta.
Jeshua sanoo juutalaisille: "... tästedes te ette näe minua..."
Se tarkoittaa: "En palaa perustamaan valtakuntaani ennen, -
kuin sanotte: 'Siunattu olkoon hän, joka tulee Herran nimeen.'"
Vain Jumala tietää tarkasti, milloin Jeshua palaa, -
koska hän on kaikkitietävä.
Mutta kyse ei ole niinkään siitä, -
että odotamme sitä, että Jumala käskee Messiaan tulla, -
vaan Jumala odottaa juutalaisten valmistautuvan.
Israel ei kuitenkaan itse pysty valmistautumaan.
Juutalaiset ovat valmiita -
vasta ankarien vainojen ja mullistusten jälkeen sekä maassaan että muualla.
Kun Sana sanoo: "...mitä pian tapahtuman pitää...", -
se voidaan ymmärtää, että Jumala on kyllä valmis Jeshuan paluuseen, -
mutta Jeshuan paluu riippuu meistä juutalaisista.
Toinen tapa ymmärtää: "...mitä pian tapahtuman pitää...", -
liittyy sanan "pian" merkitykseen.
Kun ajankohta on oikea, kaikki tapahtuu pian.
Silloin niillä, jotka eivät ole valmiita, ei ole aikaa valmistautua.
Ajattelen viittä tyhmää neitsyttä, joiden öljy ei riittänyt.
He eivät olleet valmiita, kun Messias palasi.
Valmistautuminen on tärkeä osa uskollisuutta.
Sana siis kehottaa meitä olemaan valmiita.
Lopun ajan profetioiden ymmärtäminen -
auttaa meitä valmistautumaan, rukoilemaan -
ja tietämään, mitä on tulossa.
Eräs hyvä ystäväni on urheiluvalmentaja.
Urheilijat toistavat samoja harjoituksia kerta toisensa jälkeen, -
jotta he pelitilanteissa -
reagoisivat automaattisesti.
Pelissä koetaan painetta. Voi tulla yllättäviä tilanteita.
Ilman valmennusta he eivät osaisi reagoida oikein.
Sekä Psalmeissa, VT:n profeettakirjoissa että UT:ssa -
painotetaan profetioita.
Jakeessa 1 sanotaan, että Jumala haluaa ilmoittaa palvelijoilleen, -
mitä pian tapahtuu. Lopuksi hän sanoo: -
"... ja sen hän lähettämänsä enkelin kautta -
antoi tiedoksi palvelijalleen Johannekselle..."
Uskon, että Sanan jokainen puoli antaa meille ilmestystä.
Sana arvioi meitä.
Saamme myös viisautta Sanan ymmärtämiseen.
En usko, että on sattumaa, -
että kirjan kirjoittaja ja näkyjen vastaanottaja on nimeltä Johannes.
Johannesta kutsuttiin hepreaksi nimellä Jochanan.
Jochanan tarkoittaa armollista Jumalaa -
sekä henkilöä, joka anoo Jumalalta armoa.
Miksi Johannes rukoili armoa? Eikö hän ollut jo pelastettu? Kyllä oli.
Pitää kuitenkin ymmärtää, -
ettei armon ainut tarkoitus ole pelastus.
Armo myös vaikuttaa elämässämme, -
jotta voimme kieltäytyä vääryydestä ja lihallisista asioista -
ja vastata myönteisesti Jumalalle.
Armo opettaa meitä olemaan Jumalalle kuuliaisia.
Siksi Johannekselle annettiin tämä profetia.
Ilm. 1:2: -
"...joka tässä todistaa Jumalan sanan -
ja Jeesuksen Kristuksen todistuksen..."
Käymme tämän kirjan läpi luku luvulta, jae jakeelta ja sana sanalta.
Jos emme ymmärrä sitä siten, kuin Jumala sen ilmoitti, -
emme ymmärrä läheskään kaikkea, mitä siinä sanotaan.
Ilmestyskirja on kirjoitettu meille, -
jotta löytäisimme Jumalan todellisen siunauksen.
Jae 2: -
"...joka tässä todistaa Jumalan sanan ja Jeesuksen Kristuksen todistuksen."
Pidän sanonnasta "luontainen suhde".
Jumala Sanan ja Jeshuan todistuksen välillä on luontainen suhde.
Evankeliumeissa sanotaan usein, että Jeshua toimi kuten toimi, -
jotta Kirjoitukset toteutuisivat.
Hän puhui ja toimi, jotta Kirjoitukset kävisivät toteen.
Messiasta itseään kutsutaan Jumalan lihaksi tulleeksi Sanaksi.
Mitä paremmin ymmärrämme Jumalan Sanaa, -
sitä paremmin ymmärrämme Messias Jeshuan persoonaa ja työtä.
Haluan korostaa, että yksi Ilmestyskirjan tarkoituksista, -
on auttaa meitä ymmärtämään sitä, kuka Messias on.
Hän ei ole pelkästään Jumalan Poika, vaan myös maailman tuomitsija.
Monet ajattelevat vain armoa, anteeksiantamusta ja laupeutta.
Korostetetaan sitä, että Messias on ystävä ja auttaja.
Hänen ikeensä on sovelias ja kuormansa keveä.
Mutta Ilmestyskirjassa kerrotaan Messiaasta eri tavoin.
Uskovatkin hämmästyvät sitä, miten Messias ilmestyy ja mitä hän tekee, -
kun hän palaa.
Jae 2: "...joka tässä todistaa Jumalan sanan -
ja Jeesuksen Kristuksen todistuksen, kaiken sen, minkä hän on nähnyt."
Siirrytään jakeeseen 3.
Viittasin siunauksiin jo alussa.
Monet luulevat siunausten olevan haluamiamme aineellisia asioita.
Joitakin niistä tarvitsemme, useimpia vain haluaisimme.
Matt. 6:ssa meitä kehotetaan -
etsimään ensin Jumalan valtakuntaa ja hänen vanhurskauttaan.
Sen jälkeen kaikki muukin, tarpeelliset asiat, annetaan meille.
Saamamme tarpeellisetkin asiat ovat siunauksia.
Mutta jakeessa 3 sanotaan muutakin: -
"Autuas se, joka lukee, ja autuaat ne, jotka kuulevat tämän profetian sanat -
ja ottavat vaarin siitä, mitä siihen kirjoitettu on; sillä aika on lähellä!"
Sekä ne, jotka lukevat, että ne, jotka kuulevat nämä sanat -
ovat autuaita eli siunattuja.
Jos joku kysyy, miten voi saada siunauksia, vastaan: "Lue tätä kirjaa."
Lukemisen lisäksi pitää kuulla, joka Sanassa tarkoittaa kuuliaisuutta.
Sanat "kuulla" ja "olla kuuliainen" liittyvät toisiinsa.
Jos haluat löytää Jumalan siunauksen, ne löytyvät tästä kirjasta.
Se auttaa meitä elämään Jumalan tahdossa -
hänen valtakuntaansa todeksi. Se valmistaa meitä tulevaan.
Näemme jo nyt profeetallisia merkkejä.
Liberaalit opettajat saattavat sanoa, -
että Ilmestyskirja käsittelee 2000 vuoden takaisia asioita -
kuten toisen temppelin tuhoutumista. Asia ei ole niin.
Ilmestyskirja käsittelee lopun aikoja, -
jotka ovat hepreaksi acharit ha'jamim.
Jae 4: -
"Johannes seitsemälle Aasian seurakunnalle..."
Tässä kerrotaan tärkeä asia.
Luku seitsemän kertoo pyhyydestä tai pyhityksestä -
Jumalan tarkoituksena.
Jokainen näistä seurakunnista on chuts la'arets, -
eli Israelin ulkopuolella. Kohdan voi ymmärtää niin, -
että kaikki nämä seurakunnat ovat pakkosiirtolaisuudessa.
Kohta puhumme Jumalan valtaistuimesta.
Ilmestyskirjan yksi useimmin esiintyviä sanoja on Jumalan valtaistuin.
Ilmestyskirjan pääajatus on yksinkertainen: -
Jumalan valtaistuimen laskeutuminen taivaasta tähän maailmaan.
Jumala alkaa hallita maan päällä.
Olemmeko siihen valmiita?
Tähtääkö elämämme -
hänen valtakuntansa tulemiseen tähän maailmaan?
"Johannes seitsemälle Aasian [maanpaossa olevalle] seurakunnalle -
Armo teille ja rauha..."
Raamatussa toivotetaan usein armoa ja rauhaa.
Me tarvitsemme Jumalan armoa.
Sana "rauha" liittyy Jumalan tahdon ja tarkoitusperien toteuttamiseen.
Armon tarkoitus ei ole pelkästään pelastaa meitä.
Armon toinen tarkoitus on -
Jumalan tahdon, tarkoitusperien ja kaipausten toteuttaminen meissä.
Kun tutkimme valtakunnan tulemiseen johtavia tapahtumia, -
löydämme hengelliseen elämäämme paljon ohjeita ja viisautta.
Ymmärrämme, minkä meissä tulee muuttua.
"Armo teille ja rauha häneltä, joka on ja joka oli ja joka tuleva on..."
"Joka on, joka oli ja joka tuleva on" on sanonta, -
joka puhuu transsendenttisesta eli tuonpuoleisesta Jumalasta.
Hän on kaiken yläpuolella. Hän ei ole rajallinen eikä sidottu.
Miksiköhän Johannes puhuu tässä Jumalasta tällä tavoin?
Siksi, että tilanteet muuttuvat hyvin vaikeiksi.
Jos emme saa Jumalalta yliluonnollista apua, -
emme kykene elämään vaikeuksissa hänen tahtonsa mukaan.
Tässä Jumala ilmoitetaan tuonpuoleisena, kaiken yllä olevana.
"... ja niiltä seitsemältä hengeltä, -
jotka ovat hänen valtaistuimensa edessä..."
Puhuimme juuri 7 seurakunnasta. Nyt mainitaan 7 henkeä.
Seitsemän puhuu täydellisyydestä, pyhyydestä ja pyhityksestä.
Kohta kerrotaan, että Jumala tahtoo toimia näissä seurakunnissa.
Parin viikon päästä pääsemme Ilmestyskirjan lukuihin 2 ja 3.
Siellä näemme, mitä näille seurakunnille ilmoitetaan.
Nämä 7 seurakuntaa ovat keitä tahansa uskovia, -
joiden täytyy saada kuulla lopun aikojen sanoma.
"Armo teille ja rauha häneltä, joka on ja joka oli ja joka tuleva on, -
ja niiltä seitsemältä hengeltä, jotka ovat hänen valtaistuimensa edessä, -
ja Jeesukselta Kristukselta, uskolliselta todistajalta..."
Messias ei ole vain todistaja, vaan hänessä paljastuu Jumalan tahto.
Messiaan käytös, teot ja opetukset -
ovat meille esimerkkinä.
Raamattu ilmoittaa Messiaan olevan Jumalan Poika -
mutta myös Ihmisen Poika.
Puhutaan vähän ilmaisusta Ihmisen Poika.
Vaikkei Messias koskaan kieltänyt olevansa Jumalan Poika, -
hän käytti itsestään useimmiten ilmaisua Ihmisen Poika.
Sanonta "Ihmisen Poika" tarkoittaa, että hän on meille esimerkki.
Paavali opettaa Fil. 2:ssa, että Messias tyhjensi itsensä.
Ei Messias lakannut olemasta Jumala, -
mutta toiminnassaan hän tukeutui taivaalliseen Isäänsä, -
kuten meidänkin tulee olla Isästä riippuvaisia Pyhässä Hengessä -
pysyäksemme hänelle uskollisina.
"...Jeesukselta Kristukselta, uskolliselta todistajalta, -
häneltä, joka on kuolleitten esikoinen..."
Sana "esikoinen" tarkoittaa tässä kahta asiaa.
Se tarkoittaa korkeampaa asemaa.
Messias osoitti toiminnallaan olevansa kaiken yläpuolella.
Hän toteutti Jumalan tahdon täydellisesti puolestamme.
Sanonnassa "kuolleiden esikoinen" kuolleita olemme me.
Termi "esikoinen" viittaa myös erääseen tärkeään juhlaan.
Siitä puhutaan 3. Moos. 23:ssa.
7 päivää kestävän happamattoman leivän juhlan yhteydessä -
puhutaan myös uutislyhteen juhlasta.
Uutislyhteen juhlaa voi kutsua ylösnousemusjuhlaksi, -
koska sinä päivänä Messias nousi kuolleista.
Silloin hän osti meille pelastuksen.
Kuollessaan ristillä Messias maksoi meistä täyden hinnan.
Mutta ylösnousemus on Jumalan todistus, -
koska Sanassa toistetaan, että Jumala nosti hänet kuolleista.
Vaikka Messiaalla oli valta antaa henkensä ja ottaa se jälleen, -
hän ei tehnyt niin.
Hän antautui kuolemalle, ja Isä nosti hänet kuolleista.
Näin Isä osoitti hyväksymisensä.
Jumala oli täysin hyväksynyt Messiaan ristintyön.
Messias osti kuolleille voiton.
Termi "esikoinen" liittyy siis ylösnousemukseen.
Ylösnousemus puhuu Jumalan valtakunnasta ja voitosta.
Jae 3: -
"...häneltä, joka on kuolleitten esikoinen -
ja maan kuningasten hallitsija!"
Hän on kaiken yläpuolella.
Hän on hallitsijoidenkin Hallitsija.
Meidän tulee kysyä itseltämme, -
haluammeko Messiaan hallitsevan itseämme?
Monet tahtovat kyllä pelastuksen siunaukset, -
mutteivät halua välttämättä muuttua.
Haluatko antautua Messiaan hallittavaksi?
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen